**Cory Conacher** (s. 14. joulukuuta 1989 Burlington, Ontario, Kanada) on kanadalainen jääkiekkoilija, joka pelaa koeajalla NHL-seura Carolina Hurricanesissa.

Ura
---

Conacher pelasi kauden 2006–2007 kotikaupungissaan OPJHL-joukkue Burlington Cougarsissa, minkä jälkeen hän pelasi vuodet 2007–2011 Canisius Collegen jääkiekkojoukkueessa. Toisella kaudellaan 2008–2009 Conacher oli joukkueen toiseksi paras pistemies Jason Weeksin jälkeen. Kaudella 2009–2010 hän oli tehopisteillä 20+33=53 joukkueen paras pistemies, maalintekijä ja syöttäjä. Conacher voitti koko AHA:n pistepörssin, teki kolmanneksi eniten maaleja ja jakoi AHA:n syöttöpörssin toisen sijan. Conacher palkittiin kauden päätteeksi koko sarjan vuoden pelaajana ja valittiin ensimmäiseen tähdistökentälliseen. Viimeisellä yliopistokaudellaan 2010–2011 hän oli pisteillä 23+19=42 taas joukkueensa paras pistemies ja maalintekijä. Conacher sijoittui sekä AHA:n piste- että maalipörssissä viidenneksi.

Viimeisen yliopistokautensa 2010–2011 päätteeksi NHL-varaamaton Conacher siirtyi amateur try-out -sopimuksella ensin AHL-joukkue Rochester Americansiin maaliskuussa 2011. Kahden siellä pelatun ottelun jälkeen hän kävi try-outilla sarjatasoa alempana ECHL:n Cincinnati Cyclonesissa. Conacher teki joukkueessa kolmessa ottelussa tehopisteet 5+2=7. Kolmeen otteluun mahtui sekä kypärätemppu että neljän pisteen ilta. Conacher teki tämän jälkeen pelaajasopimuksen Cyclonesin kanssa, mutta siirtyi jo samana päivänä loppukaudeksi lainalle AHL-joukkue Milwaukee Admiralsiin.

Conacher teki vapaana agenttina sopimuksen AHL-joukkue Norfolk Admiralsin kanssa heinäkuussa 2011. Hän osallistui saman vuoden syksynä NHL-joukkue Tampa Bay Lightningin harjoitusleirille, mutta pelasi koko kauden Admiralsissa. Hän pelasi AHL:ssä hyvän tulokaskauden ja teki 75 runkosarjaottelussa tehopisteet 39+41=80 ja 18 pudotuspeliottelussa pisteet 2+13=15. Conacher teki liigassa eniten maaleja ja hänet palkittiin Willie Marshall Awardilla. Pistepörssissä hän sijoittui toiseksi edellään vain Hershey Bearsin Chris Bourque. Lisäksi Conacher oli kevään 2012 pudotuspelien eniten pisteitä ja syöttöjä tehnyt tulokas. Milwaukee voitti kauden päätteeksi AHL:n mestaruuden, Calder Cupin. Conacher palkittiin kauden jälkeen AHL:n parhaana tulokkaana Dudley "Red" Garrett Memorial Awardilla, valittiin toiseen tähdistökentälliseen, tulokkaiden tähdistökentälliseen ja palkittiin AHL:n arvokkaimpana pelaajana Les Cunningham Awardilla. Hän oli historian neljäs pelaaja joka valittiin arvokkaimmaksi pelaajaksi tulokkaana. Conacherin Admirals ylsi runkosarjassa ennätykselliseen 28 peräkkäiseen voittoon. Hän pelasi kauden aikana myös AHL:n tähdistöottelussa.

Maaliskuussa 2012 Conacher teki kaksivuotisen ja kaksisuuntaisen pelaajasopimuksen Tampa Bay Lightningin kanssa. Joukkue lähetti hänet syksyn 2012 harjoitusleirin päätteeksi Lightningin uuteen farmijoukkueeseen, Syracuse Crunchiin. Conacher pelasi joukkueessa NHL:n työsulun ajan, mutta nostettiin Lightningin NHL-joukkueeseen työsulun päätyttyä. Hän pelasi ensimmäisen NHL-ottelunsa kaudenavauksessa 19. tammikuuta 2013 Washington Capitalsia vastaan. Conacher sai ottelussa syöttöpisteen ja teki NHL-uransa ensimmäisen maalin.

Tampa Bay myi Conacherin hyvän alkukauden jälkeen yhdessä vuoden 2013 varaustilaisuuden neljännen kierroksen varauksen kanssa Ottawa Senatorsiin, josta se sai vaihdossa maalivahti Ben Bishopin.

Elokuussa 2023 Conacher siirtyi tryout-sopimuksella Carolina Hurricanesiin.

Pelityyli
---------

Varsin pienikokoisen Conacherin vahvuuksiin kuuluvat hyökkäyspään pelaaminen, pelinrakentaminen, nopeus ja kulmapelaaminen. Häneltä löytyy myös jonkin verran ärhäkkyyttä. Conacherin heikkouksiin kuuluvat pieni koko ja puolustuspään pelaaminen.

Muuta
-----

Conacherin pikkuveli Shane pelaa OJHL-liigaa Burlington Cougarsissa. Lisäksi Hockey Hall of Famen jäsenet Charlie, Roy ja Lionel Conacher ovat kaukaista sukua hänelle.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2006–2007 | Burlington Cougars | OPJHL | 48 | 22 | 40 | 62 | 62 | – | – | – | – | – |
| 2007–2008 | Canisius College | NCAA | 20 | 7 | 10 | 17 | 24 | – | – | – | – | – |
| 2008–2009 | Canisius College | NCAA | 37 | 12 | 23 | 35 | 42 | – | – | – | – | – |
| 2009–2010 | Canisius College | NCAA | 35 | 20 | 33 | 53 | 36 | – | – | – | – | – | Ykköstähdistö |
| 2010–2011 | Canisius College | NCAA | 37 | 23 | 19 | 42 | 54 | – | – | – | – | – |
|  | Rochester Americans | AHL | 2 | 1 | 0 | 1 | 2 | – | – | – | – | – |
|  | Cincinnati Cyclones | ECHL | 3 | 5 | 2 | 7 | 0 | – | – | – | – | – |
|  | Milwaukee Admirals | AHL | 5 | 3 | 2 | 5 | 2 | 7 | 0 | 1 | 1 | 6 |
| 2011–2012 | Norfolk Admirals | AHL | 75 | 39 | 41 | 80 | 114 | 18 | 2 | 13 | 15 | 28 | Calder Cup | Kakkostähdistö |
| 2012–2013 | Syracuse Crunch | AHL | 36 | 12 | 16 | 28 | 56 | – | – | – | – | – |
|  | Tampa Bay Lightning | NHL | 35 | 9 | 15 | 24 | 16 | – | – | – | – | – |
|  | Ottawa Senators | NHL | 12 | 2 | 3 | 5 | 4 | 8 | 3 | 0 | 3 | 31 |
| 2013–2014 | Ottawa Senators | NHL | 60 | 4 | 16 | 20 | 34 | – | – | – | – | – |
|  | Buffalo Sabres | NHL | 19 | 3 | 3 | 6 | 16 | – | – | – | – | – |
| 2014–2015 | New York Islanders | NHL | 15 | 1 | 2 | 3 | 14 | – | – | – | – | – |
|  | Bridgeport Sound Tigers | AHL | 28 | 5 | 17 | 22 | 30 | – | – | – | – | – |
|  | Utica Comets | AHL | 20 | 7 | 9 | 16 | 22 | 5 | 1 | 0 | 1 | 8 |
| 2015–2016 | SC Bern | NLA | 48 | 22 | 30 | 52 | 68 | 14 | 5 | 4 | 9 | 20 |
| 2016–2017 | Syracuse Crunch | AHL | 56 | 17 | 43 | 60 | 113 | 22 | 12 | 16 | 28 | 27 |
|  | Tampa Bay Lightning | NHL | 11 | 1 | 3 | 4 | 4 | – | – | – | – | – |
| 2017–2018 | Tampa Bay Lightning | NHL | 36 | 8 | 4 | 12 | 24 | 2 | 0 | 0 | 0 | 10 |
|  | Syracuse Crunch | AHL | 18 | 7 | 8 | 15 | 36 | – | – | – | – | – |
| 2018–2019 | Syracuse Crunch | AHL | 70 | 22 | 42 | 64 | 95 | 4 | 1 | 2 | 3 | 6 |
|  | Tampa Bay Lightning | NHL | 1 | 0 | 0 | 0 | 2 | – | – | – | – | – |
| 2019–2020 | Syracuse Crunch | AHL | 44 | 14 | 24 | 38 | 39 | – | – | – | – | – |
|  | Tampa Bay Lightning | NHL | 4 | 0 | 1 | 1 | 4 | – | – | – | – | – |
| 2020–2021 | Lausanne HC | NL | 21 | 9 | 5 | 14 | 20 | – | – | – | – | – |
|  | SC Bern | NL | 19 | 9 | 13 | 22 | 32 | 9 | 2 | 4 | 6 | 8 |
| 2021–2022 | SC Bern | NL | 36 | 13 | 7 | 20 | 30 | – | – | – | – | – |
|  | HC Ambrì-Piotta | NL | 5 | 1 | 3 | 4 | 6 | – | – | – | – | – |
| 2022–2023 | Belleville Senators | AHL | 2 | 0 | 1 | 1 | 0 | – | – | – | – | – |
|  | Charlotte Checkers | AHL | 15 | 4 | 5 | 9 | 6 | 7 | 2 | 1 | 3 | 2 |
| 9 kautta | yhteensä | AHL | 371 | 131 | 209 | 340 | 515 | 81 | 22 | 36 | 58 | 97 |
| 7 kausi | yhteensä | NHL | 193 | 28 | 47 | 75 | 118 | 10 | 3 | 0 | 3 | 41 |
| 3 kautta | yhteensä | NLA/NL | 129 | 54 | 58 | 112 | 156 | 23 | 7 | 8 | 15 | 28 |

Lähteet
-------

* Cory Conacher The Internet Hockey Databasessa (englanniksi)
* Cory Conacher *Elite Prospects*. Everysport Media Group AB.  (englanniksi)

### Viitteet

1. ↑  Cory Conacher *Elite Prospects*. Everysport Media Group AB.  (englanniksi)
2. 1 2 3  EliteProspects
3. 1 2  HockeyDB
4. ↑  ECHL Transactions – March 27  27.3.2011. The ECHL. Viitattu 22.1.2013. (englanniksi)
5. 1 2  Former Golden Griff Conacher signs with Norfolk  6.7.2011. Atlantic Hockey Online.  Arkistoitu 5.3.2012. Viitattu 22.1.2013. (englanniksi)
6. ↑  ECHL Transactions – April 2  2.4.2011. The ECHL. Viitattu 22.1.2013. (englanniksi)
7. ↑  Lightning sign forward Cory Conacher  1.3.2012. Tampa Bay Lightning. Viitattu 22.1.2013. (englanniksi)
8. ↑  Connolly among group sent by Lightning to AHL  14.9.2012. National Hockey League. Viitattu 22.1.2013. (englanniksi)
9. ↑  Kramer, Lindsay: Syracuse Crunch starts to lose players to Tampa Bay camp  12.1.2013. syracuse.com. Viitattu 22.1.2013. (englanniksi)
10. ↑  News Release: Senators acquire Cory Conacher and a fourth-round draft pick in 2013 for Ben Bishop  3.4.2013. Ottawa Senators. Viitattu 5.4.2013. (englanniksi)
11. ↑  Player Bio – Cory Conacher (englanniksi)
12. ↑  Milton, Steve: Burlington’s little big man Conacher turning some heads in Norfolk with his scoring prowess  5.3.2012. TheSpec.com.  Arkistoitu 4.1.2013. Viitattu 22.1.2013. (englanniksi)

Aiheesta muualla
----------------

* Kuvia tai muita tiedostoja aiheesta **Cory Conacher** Wikimedia Commonsissa